**LAITETOIMITUSOPIMUS**

**(myyjän versio, lyhyt)**

Sopimuspohja on tehty myyjämyönteisestä näkökulmas­ta tilanteeseen, jossa asiakasyritys ostaa toimittajalta kertatoimituksena laitteiston ja sen asennuksen. Hinta- ja maksuehdot määritellään erillisessä liitteessä ja muutoin noudatetaan pääosin IT-vakioehtoja*.*

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

#  *Draft 0.1– \_\_.\_\_.20\_\_*

**LAITETOIMITUSOPIMUS**

1. SOPIJAPUOLET JA SOPIMUKSEN KOHDE

**OSTAJA Oy** (jäljempänä Tilaaja), osoite Pääkatu 1, 00100 Helsinki ja **MYYJÄ Oy** (jäljempänä Toimittaja), osoite Sivukatu 2, 00100 Helsinki ovat tehneet sopimuksen, jonka perusteella Toimittaja toimittaa Tilaajalle tässä sopimuksessa määritellyn laitteiston tässä sopimuksessa sovituin ehdoin.

1. MÄÄRITELMÄT
	1. ”Laitteisto” tarkoittaa Toimittajan xxxxxxxxxxxx xxxxxxxxxx yyyy. Maksamalla hintaliitteessä 1 määritellyt maksut saa Tilaaja omistusoikeuden laitteistoon.
	2. ”Asennuskohde” tarkoittaa Helsingissä sijaitsevaa XYZ konesalia, joka kuuluu Tilaajan hallitsemaan kiinteistöön ABC123.
2. LIITTEET
	1. Tähän sopimukseen kuuluvat sen erottamattomina osina seuraavat liitteet:

Liite 1 Hintaliite

Liite 2 IT2015 ELT Erityisehtoja laitetoimituksista

Liite 3 IT2015 ELT Erityisehtoja laitteiden huoltopalveluista

Liite 4 IT2015 YSE Yleiset sopimusehdot

* 1. Mikäli tämän sopimusasiakirjan sisältö poikkeaa liitteiden sisällöstä, on sopimusasiakirjan teksti määräävä. Liitteiden mahdollisen keskinäisen poikkeavuuden osalta noudatetaan etuoikeusjärjestystä, jossa pienempi numero saa etusijan ennen suurempaa.
1. TOIMITUSAIKATAULU JA TAKUU
	1. Toimittaja toimittaa Laitteiston Asennuskohteeseen maaliskuussa 20\_\_. Toimittaja toimittaa erillisellä sopimuksella Tilaajalle Laitteistoon liittyvän SaaS-palvelun huhtikuussa 20\_\_. Laitteisto on toimintavalmiina Asennuskohteessa toukokuussa 20\_\_.
	2. Sopijapuolet pyrkivät parhaansa mukaan siihen, että toimitusaikataulu toteutuu sovitun mukaisesti.
	3. Laitteistolla on 12 kuukauden virheiden korjaustakuu. Lisäksi Tilaaja ostaa Laitteistolle Toimittajan vakioehtoiset huoltopalvelut, jotka veloitetaan Liitteen 1 mukaisesti.
2. HINNAT JA MAKSUEHDOT
	1. Tämän Sopimuksen mukaiset maksut Toimittaja veloittaa Tilaajalta liitteen 1 mukaisesti.
3. VOIMASSAOLO, SOVELLETTAVA LAKI JA RIITOJEN RATKAISU
	1. Tämä sopimus on voimassa takuuajan päättymiseen saakka.
	2. Tähän sopimukseen sovelletaan Suomen lakia ja tästä sopimuksesta mahdollisesti aiheutuvat riitaisuudet ratkaistaan Helsingin käräjäoikeudessa.
4. MUUT EHDOT
	1. Kummallakaan sopijapuolella ei ole oikeutta siirtää tätä sopimusta taikka siihen perustuvia oikeuksiaan tai velvoitteitaan kolmannelle osapuolelle ilman toisen sopijapuolen etukäteen antamaa kirjallista suostumusta.
	2. Toimittajalla on oikeus teettää sopimukseen kuuluvia tehtäviään nimetyllä alihankkijalla. Toimittaja vastaa alihankkijansa osuudesta kuin omastaan.
	3. Tämä sopimus ja sen kohdassa mainitut liitteet sisältävät kaiken, mitä sopijapuolet ovat tässä asiassa sopineet ja kumoavat kaikki aikaisemmat sopimuksen kohdetta koskevat sopimukset, tarjoukset, sitoumukset ja muut tahdonilmaisut. Kaikki muutokset tai lisäykset tähän sopimukseen on sovittava kirjallisesti, jotta ne olisivat päteviä.
	4. Tätä sopimusta on laadittu kaksi (2) samasanaista kappaletta, yksi kummallekin sopijapuolelle.

**Helsingissä \_\_.\_\_.20\_\_ Helsingissä \_\_.\_\_.20\_\_**

**OSTAJA OY MYYJÄ OY**

**Xxxxxx Xxxxxx Yyyy Yyyyyyyy**

**Toimitusjohtaja Toimitusjohtaja**

**LIITE 1 – HINNAT**

* **Hinnat: Laitteisto ja huoltopalvelut**
* **Maksuaikataulu**
* **Maksuehdot**